2009D0563 — FI — 17.11.2015 — 003.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION PÄÄTÖS, tehty 9 päivänä heinäkuuta 2009, ekologisista arviointiperusteista yhteisön ympäristömerkin myöntämiseksi jalkineille (tiedoksiannettu numerolla K(2009) 5612) (ETA:n kannalta merkityksellinen teksti) (2009/563/EY) (EUVL L 196 28.7.2009, s. 27)

Muutettu:









▼B

KOMISSION PÄÄTÖS,

tehty 9 päivänä heinäkuuta 2009,

ekologisista arviointiperusteista yhteisön ympäristömerkin myöntämiseksi jalkineille

(tiedoksiannettu numerolla K(2009) 5612)

(ETA:n kannalta merkityksellinen teksti)

(2009/563/EY)







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tarkistetusta yhteisön ympäristömerkin myöntämisjärjestelmästä 17 päivänä heinäkuuta 2000 annetun Euroopan parlamentin ja neuvoston asetuksen (EY) N:o 1980/2000 ( 1 ) ja erityisesti sen 6 artiklan 1 kohdan toisen alakohdan, on kuullut Euroopan unionin ympäristömerkintälautakuntaa, sekä katsoo seuraavaa: (1) Asetuksen (EY) N:o 1980/2000 mukaan ympäristömerkki voidaan myöntää tuotteelle, jolla on ominaisuuksia, joiden ansiosta se voi vaikuttaa merkittävästi keskeisten ympäristönäkökohtien parantamiseen. (2) Asetuksessa (EY) N:o 1980/2000 säädetään, että erityiset ympäristömerkin myöntämisperusteet, jotka perustuvat Euroopan unionin ympäristömerkintälautakunnan laatimaan myöntämisperusteita koskevaan ehdotukseen, vahvistetaan tuoteryhmittäin. (3) Lisäksi siinä säädetään, että ympäristömerkin myöntämisperusteet ja niihin liittyvät arviointi- ja todentamisvaatimukset tarkistetaan hyvissä ajoin ennen kyseessä olevalle tuoteryhmälle vahvistettujen myöntämisperusteiden voimassaoloajan päättymistä. (4) Tarkistetuista ekologisista arviointiperusteista yhteisön ympäristömerkin myöntämiseksi jalkineille ja päätöksen 1999/179/EY muuttamisesta 18 päivänä maaliskuuta 2002 tehdyssä komission päätöksessä 2002/231/EY ( 2 ) vahvistettuja ekologisia arviointiperusteita ja niihin liittyviä arviointi- ja todentamisvaatimuksia on tarkasteltu uudelleen asetuksen (EY) N:o 1980/2000 mukaisesti hyvissä ajoin ennen niiden voimassaoloajan päättymistä. Kyseiset ekologiset arviointiperusteet ja niihin liittyvät arviointi- ja todentamisvaatimukset ovat voimassa 31 päivään maaliskuuta 2010. (5) Kyseisen tarkastelun vuoksi sekä tieteellisen ja markkinoiden kehityksen huomioon ottamiseksi on aiheellista muuttaa tuoteryhmän määritelmää ja vahvistaa uudet ekologiset arviointiperusteet. (6) Ekologisten arviointiperusteiden sekä niihin liittyvien arviointi- ja todentamisvaatimusten olisi oltava voimassa neljä vuotta tämän päätöksen tekopäivästä. (7) Sen vuoksi päätös 2002/231/EY olisi korvattava. (8) Tuottajille, joiden tuotteille on myönnetty jalkineiden ympäristömerkki päätökseen 2002/231/EY sisältyneiden arviointiperusteiden mukaan, olisi myönnettävä siirtymäaika, jotta niillä olisi riittävästi aikaa mukauttaa tuotteensa tarkistettujen arviointiperusteiden ja vaatimusten mukaisiksi. Päätöksen 2002/272/EY voimassaolon päättymiseen asti tuottajien olisi myös voitava toimittaa hakemuksia joko mainitussa päätöksessä tai tässä päätöksessä vahvistettujen perusteiden mukaisesti. (9) Tässä päätöksessä säädetyt toimenpiteet ovat asetuksen (EY) N:o 1980/2000 17 artiklalla perustetun komitean lausunnon mukaiset, sekä katsoo seuraavaa: ON TEHNYT TÄMÄN PÄÄTÖKSEN:







1 artikla

Tuoteryhmään ”jalkineet” kuuluvat kaikki jalan suojaamiseen tai peittämiseen tarkoitetut asusteet, joissa on maan kanssa kosketuksiin joutuva kiinteä ulkopohja. Jalkineissa ei saa olla sähköosia tai elektronisia osia.

2 artikla

Saadakseen asetuksen (EY) N:o 1980/2000 mukaisen yhteisön ympäristömerkin, jäljempänä ”ympäristömerkki”, tuoteryhmään ”jalkineet” kuuluvan tuotteen on täytettävä tämän päätöksen liitteessä vahvistetut arviointiperusteet.

▼M3

3 artikla

Tuoteryhmään ”jalkineet” sovellettavat ekologiset arviointiperusteet sekä niihin liittyvät arviointi- ja todentamisvaatimukset ovat voimassa 31 päivään joulukuuta 2016.

▼B

4 artikla

Hallinnollisia tarkoituksia varten tuoteryhmälle ”jalkineet” annetaan tunnusnumero ”017”.

5 artikla

Kumotaan päätös 2002/231/EY.

6 artikla

1. Tuoteryhmää ”jalkineet” koskevat ympäristömerkkihakemukset, jotka on toimitettu ennen tämän päätöksen tekopäivää, on arvioitava päätöksessä 2002/231/EY vahvistettujen edellytysten mukaisesti.

2. Tuoteryhmää ”jalkineet” koskevat ympäristömerkkihakemukset, jotka on toimitettu tämän päätöksen tekopäivän jälkeen, mutta viimeistään 31 päivänä maaliskuuta 2010, voivat perustua joko päätöksessä 2002/231/EY tai tässä päätöksessä vahvistettuihin perusteisiin.

Kyseiset hakemukset on arvioitava niiden perusteiden mukaisesti, joihin ne perustuvat.

3. Jos ympäristömerkki on myönnetty sellaisen hakemuksen perusteella, joka on arvioitu päätöksessä 2002/231/EY vahvistettujen perusteiden mukaisesti, ympäristömerkkiä voidaan käyttää 12 kuukautta tämän päätöksen tekopäivästä.

7 artikla

Tämä päätös on osoitettu kaikille jäsenvaltioille.









LIITE

YLEISET PERIAATTEET

Arviointiperusteiden tavoitteet

Näillä perusteilla pyritään erityisesti

— rajoittamaan myrkyllisiä jäämiä,

— rajoittamaan haihtuvien orgaanisten yhdisteiden päästöjä, ja

— edistämään kestävämpiä tuotteita.

Vaatimukset on asetettu tasolle, joka suosii ympäristömerkin myöntämistä sellaisille jalkineille, joiden ympäristövaikutukset ovat tavanomaista vähäisemmät.

Arviointi- ja todentamisvaatimukset

Kunkin arviointiperusteen yhteydessä on esitetty erityiset arviointi- ja todentamisvaatimukset.

Tarvittaessa voidaan käyttää muita kuin kussakin arviointiperusteessa ilmoitettuja testimenetelmiä, jos hakemusten arvioinnista vastaava toimivaltainen elin hyväksyy niiden vastaavuuden.

Toiminnallinen yksikkö on yksi jalkinepari. Vaatimukset perustuvat ranskalaiseen kengännumeroon 40. Lastenkenkien osalta vaatimuksia sovelletaan ranskalaiseen kengännumeroon 32 (tai suurimpaan kengännumeroon, jos se on pienempi kuin 32).

Arviointiperusteita sovellettaessa ei oteta huomioon sellaisia jalkineen päällisosia, joiden paino on alle 3 prosenttia jalkineen koko päällisestä. Arviointiperusteita sovellettaessa ei oteta huomioon sellaisia jalkineen pohjan osia, joiden paino on alle 3 prosenttia jalkineen koko pohjasta.

Toimivaltaiset elimet voivat tarvittaessa pyytää todentamista tukevia asiakirjoja ja toteuttaa riippumattomia tarkastuksia.

Toimivaltaisten elinten suositellaan hakemuksia arvioidessaan ja arviointiperusteiden noudattamista tarkastaessaan ottavan huomioon tunnustettujen ympäristönhallintojärjestelmien kuten EU:n ympäristöasioiden hallinta- ja auditointijärjestelmä EMASin tai ISO 14001 -standardin noudattamisen (huomautus: näiden hallintojärjestelmien soveltaminen ei ole pakollista).

ARVIOINTIPERUSTEET

1. Vaaralliset aineet lopputuotteessa

a) Kun kyse on nahkajalkineista, lopputuotteessa ei saa olla kromia (VI). Arviointi ja todentaminen: Hakijan ja/tai tämän tavarantoimittajien on esitettävä testausseloste. Testauksessa on käytettävä menetelmää EN ISO 17075 (havaitsemisraja 3 ppm). Näytteen valmistuksessa on noudatettava EN ISO 4044 -standardin ohjeita. (Huom. tiettyjä värjättyjä nahkoja analysoitaessa mittausten suorittaminen voi olla vaikeaa esiintyvien häiriöiden takia.)

b) Tuotteen kokoamiseen käytetyissä materiaaleissa tai lopputuotteessa ei saa olla arseenia, kadmiumia eikä lyijyä. Arviointi ja todentaminen: Hakijan ja/tai tämän tavarantoimittajien on esitettävä testausseloste. Testauksessa on käytettävä yhtä seuraavista EN 14602 -testimenetelmistä: — Tuotteiden kokoamiseen käytettävien materiaalien testaus. Tässä arviointiperusteessa mainittuja aineita ei saa olla havaittavissa missään lopputuotteen valmistukseen käytettävissä materiaaleissa. — Lopputuotteen testaus. Tässä arviointiperusteessa mainittuja aineita ei saa olla havaittavissa jalkineen ylä- eikä alaosissa osien erottamisen ja hienontamisen jälkeen. Nahkatuotenäytteen valmistuksessa on noudatettava EN ISO 4044 -standardia.

c) Vapaan ja hydrolysoidun formaldehydin määrä jalkineen osissa ei saa ylittää seuraavia rajoja: — Tekstiilit : ei saa olla havaittavissa. — Nahka : 150 ppm. Arviointi ja todentaminen: Hakijan ja/tai tämän tavarantoimittajien on esitettävä testausseloste. Testauksessa on käytettävä seuraavia menetelmiä: tekstiilit: EN ISO 14184-1 (havaitsemisraja: 20 ppm); nahka: EN ISO 17226-1 tai 2.

2. Vedenkulutuksen vähentäminen (vain vuotien ja nahan parkitus)

Vuotien ja nahan ( 3 ) parkitukseen käytettävän veden kulutus ei saa ylittää seuraavia rajoja:

— Vuodat : 35 m3/t

— Nahat : 55 m3/t

Arviointi ja todentaminen: Hakijan ja/tai tämän tavarantoimittajien on osoitettava asianmukaisin asiakirjoin, ettei mainittuja rajoja ole ylitetty.

3. Materiaalin valmistuksesta aiheutuvat päästöt

a) Jos nahanparkituslaitosten ja tekstiiliteollisuuden jätevedet päästetään suoraan makean veden vesistöihin, kemiallinen hapenkulutus (COD) saa olla enintään 250 mg litrassa jätevettä. Jos nahanparkituslaitosten jätevedet päästetään kunnalliseen jätevedenkäsittelylaitokseen, tätä arviointiperustetta ei sovelleta, mikäli pystytään osoittamaan, että: — jäteveden päästäminen parkituslaitoksesta kunnalliseen jätevesiverkkoon on luvallista, ja — kunnallinen jätevedenkäsittelylaitos on toiminnassa ja makean veden vesistöihin päästettävä käsitelty vesi täyttää EU:n vähimmäisvaatimukset, jotka vahvistetaan neuvoston direktiivissä 91/271/ETY ( 4 ). Arviointi ja todentaminen: Hakijan on esitettävä testausseloste ja täydentäviä tietoja. Testauksessa on käytettävä seuraavaa menetelmää: COD: ISO 6060 - Veden laatu, kemiallisen hapenkulutuksen määrittäminen. Jos jätevesi päästetään kunnalliseen jätevedenkäsittelylaitokseen, on toimitettava asianomaiselta viranomaiselta saadut asiakirjat, jotka osoittavat, että menettely on luvallinen ja että kunnallinen käsittelylaitos on toiminnassa ja direktiivissä 91/271/ETY asetettujen vähimmäisvaatimusten mukainen.

b) Nahanparkituslaitosten jätevesissä saa käsittelyn jälkeen olla kromia (III) alle 1 mg/l. Arviointi ja todentaminen: Hakijan on esitettävä testausseloste ja täydentäviä tietoja. Testauksessa on käytettävä seuraavia menetelmiä: Cr: ISO 9174 tai EN 1233 tai EN ISO 11885.

4. Vaarallisten aineiden käyttö (tuotteen ostamiseen saakka)

a) Pentakloorifenolia (PCP) ja tetrakloorifenolia (TCP) sekä niiden suoloja ja estereitä ei saa käyttää. Arviointi ja todentaminen: Hakijan ja/tai tämän tavarantoimittajien on annettava vakuutus siitä, etteivät materiaalit sisällä näitä kloorifenoleja, ja testausseloste. Testauksessa on käytettävä seuraavia menetelmiä: nahka: EN ISO 17070 (havaitsemisraja 0,1 ppm); tekstiili: XP G 08-015 (havaitsemisraja 0,05 ppm).

b) Mitään sellaisia atsoväriaineita ei saa käyttää, jotka voivat hajota seuraaviksi aromaattisiksi amiineiksi: 4-aminodifenyyli (92–67–1) bentsidiini (92–87–5) 4-kloro-o-toluidiini (95–69–2) 2-naftyyliamini (91–59–8) o-amino-atsotolueeni (97–56–3) 2-amino-4-nitrotolueeni (99–55–8) p-kloorianiliini (106–47–8) 2,4-diaminoanisyyli (615–05–4) 4,4′-diaminodifenyylimetaani (101–77–9) 3,3′-diklooribentsidiini (91–94–1) 3,3′-dimetoksyylibentsidiini (119–90–4) 3,3′-dimetyylibentsidiini (119–93–7) 3,3′-dimetyyli-4,4-diaminodifenyylimetaani (838–88–0) p-kresidiini (120–71–8) 4,4′-metyleeni-bis-(2-kloorianiliini) (101–14–4) 4,4′-oksidianiliini (101–80–4) 4,4′-tiodianiliini (139–65–1) o-toluidiini (95–53–4) 2,4-diaminotolueeni (95–80–7) 2,4,5-trimetyylianiliini (137–17–7) 4-aminoatsobentseeni (60–09–3) o-anisidiini (90–04–0) Arviointi ja todentaminen: Hakijan ja/tai tämän tavarantoimittajien on annettava vakuutus siitä, ettei tällaisia atsoväriaineita ole käytetty. Jos vakuutuksen paikkansapitävyys tarkastetaan, testauksessa on käytettävä seuraavaa menetelmää: nahka: CEN ISO TS 17234; tekstiili: EN 14362 1 tai 2. Tekstiilit: raja-arvo 30 ppm. (Huomautus: 4-aminoatsobentseenin osalta voidaan saada vääriä positiivisia tuloksia, mistä syystä suositellaan tulosten varmistamista.) Nahka: raja-arvo 30 ppm. (Huomautus: 4-aminoatsobentseenin, 4-aminodifenyylin ja 2-naftyyliaminin osalta voidaan saada vääriä positiivisia tuloksia, mistä syystä suositellaan tulosten varmistamista.)

c) Kumissa ei saa olla havaittavissa seuraavia N-nitrosamiineja: N-nitrosodimetyyliamiini (NDMA) N-nitrosodietyyliamiini (NDEA) N-nitrosodipropyyliamiini (NDPA) N-nitrosodibutyyliamiini (NDBA) N-nitrosopiperidiini (NPIP) N-nitrosopyrrolidiini (NPYR) N-nitrosomorfoliini (NMOR) N-nitroso N-metyyli N-fenyyliamiini (NMPhA) N-nitroso N-etyyli N-fenyyliamiini (NEPhA) Arviointi ja todentaminen: Hakijan on esitettävä testausseloste. Testauksessa on käytettävä menetelmää EN 12868 (1999-12) tai EN 14602.

d) Nahka-, kumi- ja tekstiiliosissa ei saa käyttää C10–C13-kloorialkaaneja. Arviointi ja todentaminen: Hakijan ja/tai tämän tavarantoimittajien on annettava vakuutus siitä, ettei tällaisia kloorialkaaneja ole käytetty.

e) Sellaisia väriaineita ei saa käyttää, jotka voidaan luokitella syöpää tai perimän muutoksia aiheuttaviksi tai lisääntymiselle taikka ympäristölle haitallisiksi/vaarallisiksi seuraavilla R-lausekkeilla: R40, R45, R49, R50, R51, R52, R53, R60, R61, R62, R63 tai R68 (tai niiden yhdistelmä) (neuvoston direktiivin 67/548/ETY ( 5 ) ja Euroopan parlamentin ja neuvoston direktiivin 1999/45/EY ( 6 ) luokitussäännöt). Vaihtoehtoisesti voidaan tarkastella Euroopan parlamentin ja neuvoston asetuksen (EY) N:o 1272/2008 ( 7 ) mukaista luokitusta. Tällöin raakamateriaaleihin ei saa lisätä sellaisia aineita tai valmisteita, joihin on liitetty tai joihin voidaan käyttöajankohtana liittää jokin seuraavista vaaralausekkeista (tai niiden yhdistelmä): H351, H350, H350i, H400, H410, H411, H412, H413, H360F, H360D, H361f, H361d, H360FD, H361fd, H360Fd, H360Df, H341. Arviointi ja todentaminen: Hakijan on annettava vakuutus siitä, ettei tällaisia väriaineita ole käytetty.

f) Alkyylifenolietoksylaattia (APE) tai perfluoro-oktaanisulfonaattia (PFOS) ei saa käyttää. Arviointi ja todentaminen: Hakijan on annettava vakuutus siitä, ettei tällaisia aineita ole käytetty.

g) Sellaisia väriaineita ei saa käyttää, jotka voidaan luokitella ihoherkistystä aiheuttaviksi (R43) (direktiivin 67/548/ETY ja direktiivin 1999/45/EY luokitussäännöt). Vaihtoehtoisesti voidaan tarkastella asetuksen (EY) N:o 1272/2008 mukaista luokitusta. Tällöin raakamateriaaleihin ei saa lisätä sellaisia aineita tai valmisteita, joihin on liitetty tai joihin voidaan käyttöajankohtana liittää seuraava vaaralauseke: H317. Arviointi ja todentaminen: Hakijan on annettava vakuutus siitä, ettei tällaisia väriaineita ole käytetty.

h) Ftalaatit: Tuotteessa saa (tarvittaessa) käyttää ainoastaan sellaisia ftalaatteja, joille on käyttöajankohtaan mennessä tehty riskiarviointi ja joita ei ole direktiivin 67/548/ETY nojalla luokiteltu seuraavien lausekkeiden (tai niiden yhdistelmien) mukaisiksi: R60, R61, R62, R50, R51, R52, R53, R50/53, R51/53 ja R52/53. Myös DNOP (di-n-oktyyliftalaatti), DINP (di-isononyyliftalaatti) ja DIDP (di-isodekyyliftalaatti) ovat kiellettyjä tuotteessa. Arviointi ja todentaminen: Hakijan on annettava vakuutus tämän arviointiperusteen täyttymisestä.

i) Biosidit: Vain sellaisia biosidituotteita saa käyttää, joiden biosiditehoaineet sisältyvät Euroopan parlamentin ja neuvoston direktiivin 98/8/EY ( 8 ) liitteeseen IA ja joiden käyttö jalkineissa on sallittua. Arviointi ja todentaminen: Hakijan on annettava vakuutus siitä, että tässä arviointiperusteessa asetettuja vaatimuksia on noudatettu, sekä luettelo kaikista käytetyistä biosidituotteista.

5. Haihtuvien orgaanisten yhdisteiden (VOC) käyttö jalkineiden loppukokoamisessa

Haihtuvilla orgaanisilla yhdisteillä tarkoitetaan kaikkia orgaanisia yhdisteitä, joiden höyrynpaine lämpötilassa 293,15 K on vähintään 0,01 kPa tai joilla on vastaava haihtuvuus kyseessä olevissa käyttöolosuhteissa.

Haihtuvien orgaanisten yhdisteiden kokonaiskäyttö jalkineiden lopputuotannossa ei saa ylittää keskimääräistä arvoa, joka on 20 grammaa VOC/pari.

Arviointi ja todentaminen: Hakijan on esitettävä laskelma haihtuvien orgaanisten yhdisteiden kokonaiskäytöstä jalkineiden lopputuotannossa sekä tarvittavat täydentävät tiedot, testitulokset ja asiakirjat. Laskelmassa käytetään menetelmää EN 14602. (Nahan, liimojen ja pintakäsittelyaineiden ostot sekä jalkineiden tuotanto on kirjattava vähintään kuuden hakemusta edeltävän kuukauden ajalta.)

6. Energiankulutus

Valmistusvaiheen energiankulutus on ilmoitettava.

Arviointi ja todentaminen: Hakijan on toimitettava tarvittavat tiedot teknisen lisäyksen A1 mukaisesti.

7. Lopputuotteen pakkaus

Jos jalkineiden tuotepakkauksena käytetään pahvilaatikoita, 100 prosenttia niiden valmistusmateriaalista on oltava kierrätysmateriaalia. Jos jalkineiden tuotepakkauksena käytetään muovipusseja, vähintään 75 prosenttia niiden valmistusmateriaalista on oltava kierrätysmateriaalia tai niiden on oltava biohajoavia tai kompostoitavia standardiin EN 13432 ( 9 ) sisältyvien määritelmien mukaisesti.

Arviointi ja todentaminen: Hakijan on toimitettava mallikappale pakkauksesta sekä vakuutus tämän arviointiperusteen täyttymisestä. Arviointiperuste koskee vain Euroopan parlamentin ja neuvoston direktiivissä 94/62/EY ( 10 ) määriteltyä primaaripakkausta.

8. Pakkauksessa olevat tiedot

a) Käyttöohjeet

Tuotteen mukana on toimitettava seuraavat tiedot (tai vastaava teksti):

”Nämä jalkineet on käsitelty niiden vedenpitävyyden parantamiseksi. Ne eivät tarvitse muuta käsittelyä.” (Tätä vaatimusta sovelletaan ainoastaan jalkineisiin, jotka on käsitelty vedenpitäviksi.)

”Ympäristön kuormitusta voi vähentää pyrkimällä mahdollisuuksien mukaan korjauttamaan jalkineet niiden pois heittämisen sijasta.”

”Poisheitettävät jalkineet voi viedä paikalliseen kierrätyspisteeseen, mikäli sellainen on järjestetty.”

b) Tietoa ympäristömerkistä

Pakkauksessa on oltava seuraava merkintä (tai vastaava teksti):

”Lisätietoja EU:n ympäristömerkistä: http://www.ecolabel.eu”

c) Tietoa kuluttajille

Pakkauksessa olisi oltava tietoisku, jossa hakija esittelee toimintaansa ympäristön kestävän kehityksen hyväksi.

Arviointi ja todentaminen: Hakijan on toimitettava mallikappale pakkauksesta ja tuotteen mukana toimitettavista tiedoista sekä vakuutus tämän arviointiperusteen kaikkien osien täyttymisestä.

9. Ympäristömerkin tiedot

Ympäristömerkin kentässä 2 on oltava seuraava teksti:

— alhainen ilman ja vesistöjen pilaantuminen,

— haitallisia aineita vältetty.

Arviointi ja todentaminen: Hakijan on toimitettava mallikappale pakkauksesta merkintöineen sekä vakuutus tämän arviointiperusteen täyttymisestä.

10. Kestävyyteen vaikuttavat muuttujat

Työ- ja turvajalkineissa on oltava CE-merkintä (neuvoston direktiivin 89/686/ETY ( 11 ) mukaisesti).

Kaikkien muiden jalkineiden on täytettävä jäljempänä olevassa taulukossa esitetyt vaatimukset.

Arviointi ja todentaminen: Hakijan on esitettävä testausseloste jäljempänä olevassa taulukossa esitetyistä muuttujista. Testauksessa on käytettävä seuraavia menetelmiä:

— EN 13512 - Päällinen - Taivutuksenkestävyys

— EN 13571 - Päällinen - Repäisylujuus

— EN 17707 - Pohjat - Taivutuksenkestävyys

— EN 12770 - Pohjat - Hankauslujuus

— EN 17708 - Koko pohja - Pohjan adheesio

— EN 12771 - Pohjat - Repeämislujuus

— EN ISO 17700 - Päällisen, vuorin ja pohjallisten testausmenetelmät - Värin hankauksenkesto







Yleiskäyttöiset urheilujalkineet Koulukengät Vapaa-ajanjalkineet Miesten kävelykengät Kylmän sään jalkineet Naisten kävelykengät Muotijalkineet Lastenkengät Sisäkengät Päällisen taivutuksenkestävyys: (kc ilman näkyviä vaurioita) Kuiva = 100 Märkä = 20 Kuiva = 100 Märkä = 20 Kuiva = 80 Märkä = 20 Kuiva = 80 Märkä = 20 Kuiva = 100 Märkä = 20 – 20 o = 30 Kuiva = 50 Märkä = 10 Kuiva = 15 Kuiva = 15 Kuiva = 15 Päällisen repäisylujuus:(Keskim. repäisyvoima, N) Nahka ≥ 80 ≥ 60 ≥ 60 ≥ 60 ≥ 60 ≥ 40 ≥ 30 ≥ 30 ≥ 30 Muut materiaalit ≥ 40 ≥ 40 ≥ 40 ≥ 40 ≥ 40 ≥ 40 ≥ 30 ≥ 30 ≥ 30 Pohjan taivutuksenkestävyys: Viillon kasvu (mm) ≤ 4 ≤ 4 ≤ 4 ≤ 4 ≤ 4 ≤ 4 Nsc = ei itsestään syntyviä halkeamia Nsc Nsc Nsc Nsc Nsc – 10 o C:ssä Nsc Pohjan hankauslujuus: D ≥ 0,9 g/cm 3 (mm 3) ≤ 200 ≤ 200 ≤ 250 ≤ 350 ≤ 200 ≤ 400 ≤ 450 D < 0,9 g/cm 3 (mg) ≤ 150 ≤ 150 ≤ 170 ≤ 200 ≤ 150 ≤ 250 ≤ 300 Päällisen ja pohjan adheesio: (N/mm) ≥ 4,0 ≥ 4,0 ≥ 3,0 ≥ 3,5 ≥ 3,5 ≥ 3,0 ≥ 2,5 ≥ 3,0 ≥ 2,5 Pohjan repeämislujuus:(Keskim. lujuus, N/mm) D ≥ 0,9 g/cm 3 8 8 8 6 8 6 5 6 5 D < 0,9 g/cm 3 6 6 6 4 6 4 4 5 4 Kengän sisäosan (vuorin tai päällisen sisäpinnan) värin kesto. Huopa harmaa-asteikolla 50 märkäsyklin jälkeen ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3 ≥ 2/3









Tekninen lisäys

A1. Energiankulutuksen laskeminen

Energiankulutusta laskettaessa otetaan huomioon ainoastaan lopputuotteen kokoaminen (valmistusvaihe).

Keskimääräinen energiankulutus (AEC) jalkineparia kohden voidaan laskea kahdella eri tavalla:

Tehtaan päivittäisen jalkineiden kokonaistuotannon perusteella: — MJdp = jalkineiden tuotantoon päivässä kulutettu energia keskimäärin [sähkö + fossiiliset polttoaineet] (vuosikulutuksen perusteella); — N = päivässä tuotettujen jalkineparien määrä keskimäärin (vuosituotannon perusteella).

Tehtaan ympäristömerkkijalkineiden tuotannon perusteella: — MJep = ympäristömerkkijalkineiden tuotantoon päivässä kulutettu energia keskimäärin [sähkö + fossiiliset polttoaineet] (vuosikulutuksen perusteella); — Nep = päivässä tuotettujen ympäristömerkkijalkineparien määrä keskimäärin (vuosituotannon perusteella).